Емтихан сұрақтары:

**1-сұрақ.**

**Орфоэпия заңдылығына сәйкестендіріліп берілген мәтінді орфография заңы бойынша жазыңыз.**

Сәукөлө – әйелдің бас кійімі, онұ ұзатылған ғыздар және онұң жанына еріб жүрөтүн ғұрбұлар гійген. Сәукөлөнүң негізгі бөлүктөрі – тәж, төбө, құлақ пау және артқы бойұ. Сәукөлөнүң төбөсү қыйық конус тәрізді болұп келеді. Онұ асыл тас, алтын, күмүс, меруерт, маржанмен өрнөктөйдү.

**Сөз мәдениетіне қойылатын талаптарды көрсетіңіз.**

**Өзіңіздің сөйлеу тіліңізде кездесетін кемшілікті көрсетіңіз.**

Біріншіден, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Екіншіден, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Үшіншіден, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Төртіншіден, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бесіншіден, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ғалым‑профессор М.Серғалиевтің бөлген **тіл мәдениетінің аспектілерін** көрсетіңіз.

**Фразеологизмдердің мағынасын ашу үшін олармен сөйлем құраңыз**: тілімнің ұшында тұр, жіпсіз байлану.

**Фразеологизмдердің мағынасын ашу үшін олармен сөйлем құраңыз:** тақырға отырғызу, қадамыңа гүл бітсін.

**Фразеологизмдердің мағынасын ашу үшін олармен сөйлем құраңыз:** ақ түйенің қарны жарылған күн, ит терісін басына қаптау.

**Фразеологизмдердің мағынасын ашу үшін олармен сөйлем құраңыз:**  құрдай жорғалау, аузын буған өгіздей.

**Фразеологизмдердің мағынасын ашу үшін олармен сөйлем құраңыз:** басын тау‑тасқа соғу, өзі – би, өзі – қожа.

**Төменде берілген сөйлемдерді өз көзқарасыңызды қосып толықтырыңыз.**

Тілді халық арқылы, халықты тілі арқылы тану ертеден қалыптасқан.

**Төменде берілген сөйлемдерді өз көзқарасыңызды қосып толықтырыңыз.**

Тілдік семантиканың (білім) ақпараты ақиқатпен үйлеспеуі мүмкін.

**Төменде берілген сөйлемдерді өз көзқарасыңызды қосып толықтырыңыз.**

Белгілі бір тілді тұтынушы – ұлттық тілдің субъектісі болумен қатар, ұлттық мәдениеттің де иесі.

**Төменде берілген сөйлемдерді өз көзқарасыңызды қосып толықтырыңыз.**

Белгілі бір көркем шығарманы оқыған оқырманға сол дәуірдегі тілдік емес білімді білу қажет.

**Әдеби тілдің нормаларын атаңыз.**

**Лексикалық нормаға мысал келтіріңіз.**

**Орфоэпиялық және орфографиялық нормаға мысал келтіріңіз.**

**Ойды жалғастырып, тәрбиенің маңызы туралы өз пікіріңізді жазыңыз.**

Данышпан бабамыз әл-Фараби білім мен тәрбиенің бір еместігін айта отырып, тәрбиесіз берілген білім адамға таяқ болып тиеді деген тұжырым жасайды.

**Жапон халқының ұранын негізге алып, өз ойыңызды жазыңыз.**

Басты назарды жұмысқа емес, қызметкерге аударыңыз!

**Жапон халқының ұранын негізге алып, өз ойыңызды жазыңыз.**

Алға қарай жүр, немесе жол бер!

**Төмендегі сөздерді дыбысталуы бойынша жазыңыз.**

Ұсыныс, сұраныс, салық салу, бөлінетін аккредитив, түгендеу актісі, өзекті, тиімді, күшін жою, бухгалтер, төлем, банкнот, банк, құнды қағаз, иісі қазақ, тұрмыстық, бағыт‑бағдар, бет‑бетімен, тәжірибе, ата қоныс, ескі киім.

**Мәтін ішінде бұрыс жазылған сөздерді тауып, емле ережесі бойынша түзетіп жазыңыз.**

Бір гүні Қаражігіт би Қазыбектің үйіне геліп қонады. Әңгімелесіб отырғанда Қазыбек:

– Уа, жігіт, атадан жақсы ұл туса, елдің туы болады деп еді, атадан жаман ұл туса, көштің соңы болады деп еді. Соның ғайсысы боласың? – дейді. Сонда Қаражігіт:

– Ораздының гәрісі қартайғанда қазына болады деп еді, шиырлының нәрлісі қартайғанда қазба болады деп еді. Сіз өзіңіз соның ғайсысы боласыз? – депті.

– Иншалла, қазынамыз ғой, – дей беріпті сонда Ғазыбек.

– Иншалла, біз елдің туымыз, – депті Қаражігіт. (Шешендік шиырлары)

Сөз мәдениеті дегеніміз не?

Ортология қандай ілім?

«Сөз мәдениеті» тіркесі қазіргі лингвистикада неше мағынада қолданылады?

Ұлттық сана деген не?

Норма дегеніміз не?

Нормаға тән сипаттар.

Әдеби норма деген не?

Тілдік норма деген не?

Сөз этикасына не жатады?

Сөз этикасының нормалары қандай?

Коммуникативтік норма деген не?

Халықтық тіл нормасы дегеніміз не?

Қазақ сөз мәдениеті дегенді қалай түсінесіз?

Қазақ сөз мәдениеті туралы түсінік, ұғым, пайымдаулар қалай пайда болды?

Этнолингвистика ғылымы нені қарастырады? Оның сөз мәдениетімен байланысы қандай?

Тілдің болмысын білу үшін тілдің заңдылығын білу жеткілікті ме?

Тіл мәдениеті әр елдің мәдениетімен тығыз байланысты деген ұғымды қалай түсінесіз?

Қазақ сөз мәдениеті қашан, кімнің басшылығымен зерттеле бастады?

Қазақ сөз мәдениетін жеке пән ретінде қалыптастыруды ұйымдастырудың бастамасы қай кезеңнен басталды?

Проф. Р.Сыздықова нені зерттеді?

ХІХ ғасырдың аяғы, ХХ ғасырдың басында қазақ жазу-сызуы қандай бағытқа бет түзеді?

А. Байтұрсынұлының қазақ жазуына сіңірген еңбегі қандай?

1920-30-жылдарда күн тәртібінде қандай мәселелер шешімін күтіп тұрды?

Сөз мәдениеті қандай тіркеспен тығыз байланысты?

Қ.Жұбанов қандай ғалым?

Қ. Жұбанов қазақ жазуына қатысты қандай принципті ұстанды?

Неге сөз мәдениеті адам мен қоғамның рухани мәдениетінің негізгі құрамдас бөлігі болып табылады?

Сіз «Тілін білмеген – түбін білмейді» деген аталы сөзді қалай түсінесіз?

Б.Н.Головин сөз мәдениетінің қандай коммуникативтік сапасын атап көрсетеді?

Ақиқат дүниенің тілдік бейнесін көрсететін семиотикалық таңбалардың ұлттық-мәдени семантикасы қалай ашылады? Мысалмен дәйектеңіз.

Концепт дегеніміз не?

Дүниенің тілдік бейнесі дегенді қалай түсінесіз?

Тілдік-мәдени құзырет дегеніміз не?

Тіл – қарым-қатынас құралы, танымның құралы ғана емес, тіл – **ұлттың мәдени коды** дегенді қалай түсінесіз?

Мифологиялық атаулар туралы не білесіз?

Қарым‑қатынас жасау құралдары неше топқа бөлінеді?

Сөйлеудің неше түрлері бар? Мысал келтіріңіз.

Прагматика дегеніміз не?

Тілдік орта дегеніміз не?

Тілдік ортаның сөз тазалығы дегенді қалай түсінесіз?

Лингвоэкологиядағы **тіл басқыншылығы** деген ұғымды қалай түсінесіз?

Тілдік нигилизм дегенді қалай түсінесіз?

**Сіз не дейсіз?**

Белгілі американдық миллионер Дж.Д. Рокфеллер: “Адамдармен тіл таба білу – бұл да тауар, сондықтан барлық нәрседен гөрі, тіл табысуға мен бәрінен қымбат төлеймін” –деп айтқан екен.

**Сіз не дейсіз?**

«Тіземнен сүріндірсең сүріндір, тілімнен сүріндірме» деген қазақ едік. Сөз қадірі кетсе, қазақта қандай құндылық қалмақ? «Ойланбай тұрып, ойлан» деген нақыл бар Шығыста. Біз тым болмаса, сөйлемей тұрып ойлануды үйренсек, аз олжа болмас еді.

**Сіз не дейсіз?**

Тілде рух бар. Сол рух сөйлеу арқылы сақталады. Себебі сөйлеу жоғалса, тіл жоғалады, тілмен бірге рух кетеді. Қазақ тіліндегі көптеген шұрайлы қолданыстардың өзге тілге аударылмайтынын біз жиі айтып жүрміз. Бұл кәсіби сөздерге ғана емес, рухани құндылықтарды білдіретін ұғымдарға да қатысты. Мысалы, «обал» деген сөзді орыс тіліне қалай аударасыз? Жанама ұғымдар табылуы мүмкін, бірақ осы ұғымды бар бояуымен, қолданылу ерекшеліктерімен бере білетін сөзді өзге тілден табу қиын. Сол секілді орыстың «предвзятое отношение» деген сөзін қазақшаға аудару өте қиын. Өйткені бұл – менталитеттің ерекшелігін көрсететін ұғым, ал қазақ менталитетіне байыбына бармай, алдын ала шешім қабылдап алып, соған сәйкес іс-әрекет жасау тән емес.

**Сіз не дейсіз?**

Ұлттық тілде баламалары бола тұра шеттілдік сөзге әсіре әуестенушілік болды. Мысалы, *төраға, төралқа* сөздері бола тұра *председатель, президиум; уәж* сөзі бола тұра *мотив, науқан* сөзі бола тұра *кампания* сөздері, сондай-ақ *заказ беру, сменаға шығу* тәрізді тіркестер баспа өнімдері, мерзімді басылым, бұқаралық коммуникация тілдерін шұбарлай түсті. Мәдени-әлеуметтік мәні ерекше сөздердің қатарына жататын қазақша ай аттары қолданылмады.

**Сіз не дейсіз?**

Сөйлеу тілінде, яғни тұрмыстық қатынаста, бейресми жағдайда орыс сөздерін араластырып сөйлеу басында «сәнге», кейін дағдыға айналды: *звондаңыз, звонить етемін, конечно, вообще, остановка, молодец, Абаядан түсемін, Әуезовадан отырамыз* т.б.

Орысша сөз қосып сөйлеу сәнге айналды да оның ақыры келіп, орысша сөздер мен грамматикалық формалар күнделікті сөйленісте орныға бастады. Сөйтіп, дүбара қазақша-орысша сөз қалыптасып, ол күнделікті сөйлеу дағдысына айналды.

Жартыкеш қостілділіктің аяғы біртілділікке ұласты: ата-анасы қос тілді болды да, ал баласы ана тілінен қол үзіп, біртілді болды.

**Сіз не дейсіз?**

Ұлт мәселесіндегі және бір тілдің өктемділігіне құрылған тіл құрылысындағы унитарлық принцип қазақ тілінің коммуникативтік-қоғамдық позициясын әлсіретті, қазақ тілінің тілдік ортасы шектеулі болды. Әсіресе Қазақстанға әртүрлі себептермен өзге ұлт өкілдерін жаппай қоныстандыру қазақ тілінің демографиялық базасын әлсіретті.

Кісінің аты-жөнін жазу жаппай -*ов, -ев; -ова, -ева, -ина, -ин* түріне көшірілді. Күндегісі күнде сан мәрте қолданылатын бұл атаулардың рекуренттілігі аса жоғары болды. Тіпті байырғы кездегі көрнекті тұлғалардың аты-жөні *-ов, -ев*-пен жазу, айту дағдыға айналды: *Махамбет Өтемісов, Абай Құнанбаев, Жамбыл Жабаев* т.б. онимдер орыс тілінің ыңғайына қарай адаптацияланды.

**Сіз не дейсіз?**

Ұлттық ономастика жүйесіндегі мәдени дәстүр бұзылды. Қазақтың елді мекен атаулары революция көсемдерінің атымен аталды.

«Үстем тап» өкілдеріне қатысты *бай, би, болыс, хан, сұлтан, әкім* т.б. атаулардың мағынасын жағымсыз коннотацияда қолдану; партия-совет құрылысына қатысты атауларды жағымды коннотацияда жұмсау сөздіктерде берілетін дерексөздердің тек жағымды контексте қолданылуы бақылауда болды.

Діни салаға қатысты атаулардың көбі сөздіктен аластатылды, *Құдай, Алла, Аллаһ* сөздері бас әріппен жазылмады.

**Сіз не дейсіз?**

Жазу-сызу саяси-идеологиялық мақсатқа байланысты үш мәрте реформаға ұшырап, жазу нормаларының қалыптасуы едәуір кенжелеп қалды. Қазақ орфографиясы қосарлы стандартқа құрылды, яғни қазақ сөздері ұлттық тілдің, орыс сөздері сол тілдің заңдылығына қарай орфографияланды.

Қазақ тілінің басқару, ақпарат, ғылым-білім саласындағы қызметі тым шектеулі болды. Бұл жайт ұлттық тілдің интеллектуалдық базасын едәуір әлсіретті, қоғамдағы әлеуметтік мәртебесін төмендетті.

**Сіз не дейсіз?**

Қазақстандағы қазақтардың шетелдегі қазақ диаспорасымен тілдік байланысы болмады. Қазақ ұлттық әдеби тілінің жазу формасы әр елде әр басқа болды: Қазақстанда, МХР-да орыс жазуы, ҚХР-да араб жазуы, Түркияда латын жазуы пайдаланылды. Мұның өзі ұлт тілінің ғасырлар бойына қалыптасқан тұтастығын бұзады деген үлкен қауіп туғызып отыр.

Қазақ тілінің лексикалық жүйесі шетелдік сөздердің «басқыншылығына» ұшырады. Шетелдік элементтердің шектен тыс көбейіп кетуі қазақ тілінің ұлттық бейнесінің бұзылып, *креол* деп аталатын гибрид тілге айналып кету қаупін төндірді.

**Сіз не дейсіз?**

Жоғары мектеп, мемлекеттік мекемелер, басқару аппараттары т.б. салалардан қазақ тілі бірте-бірте ығыстырылып, мәдениеті дамыған ұлттың тілі ретінде орыс тіліне артықшылық берілді. Басқару, ғылым, ақпарат тәрізді (үш кит) кез келген қоғамдастықтағы шешуші мәні бар салаларда негізінен орыс тілі қызмет етті. Сөйтіп, совет халықтарын, оның ішінде әсіресе Қазақстан халқын орыс тіліне көшіру жоспарлы түрде жүзеге асырыла бастады. Әуелде советтік кеңістіктегі тілдер үш топқа бөлінді: жазу-сызуы жоқ тілдер (бесписьменные языки), жазу-сызу дәстүрі жаңа қалыптасқан тілдер (младописьменные языки), жазу-сызу дәстүрі ертеде қалыптасқан тілдер (старописьменные языки).

**Сіз не дейсіз?**

Жазу-сызуы болмағандарды болашағы жоқ тілдер (неперспективные языки), жазу-сызуы жаңадан қалыптасқандарды болашағы мардымсыз тілдер (малоперспективные языки), жазу-сызу дәстүрі ертеден келе жатқандарды болашағы бар (перспективные языки) деп бөле-жара қараған тіл саясаты үстемдік құрды. Қазақ тілі болашағы мардымсыз тілдердің қатарына жатқызылды. Болашағы жоқ тіл өкілдерінің бастауыш білімді ана тілінде алумен шектелсе, болашағы мардымсыз тіл – қазақ тілінің өкілдері орта білімді ана тілінде алды, жоғары білімді әрі қарай орыс тілінде алатын болды. Мұның өзі коммуникативтік тұлғаның ана тіліндегі интеллектуалдық базасын төмендетті.

**Сіз не дейсіз?**

Болашағы бар тіл өкілдері жоғары мектептерде өзінің ана тілінде білім алуына мүмкіндігі болды. Тіл құрылысындағы осындай саясаттың барысында қазақ қоғамдастығында қазақтар **қазақтілді қазақтар**, **орыстілді қазақтар** дейтін әлеуметтік жікке бөлінді. Сөйтіп, тіл тұтастығына, тілдік бірегейлікке (идентичность) жарықшақ түсті. Бұл жағдаят тілдің ұлтты ұйыстыратын қызметінің әлсіреуіне әкеп соқты. Ұлттың, мемлекеттің қауіпсіздігін қамтамасыз ететін негізгі факторлардың бірі тіл болса, тіл құрылысы саясатында бұл факторға жеткілікті мән берілмеді.

**Сіз не дейсіз?**

Кейбір адамдардың: басқаның сөзіне құлақ қоймайтын, өзіне айтылған сөзді аяғына дейін тыңдай білмейтін, өзгелердің сөзіне ретсіз араласып, әңгіменің шырқын бұзатын ерсі мінездері бар. Содан сөйлеп отырған адам кейде қақалып‑шашалып, тұтығып та қалады. Әрбір адам өз басындағы осы кемшіліктермен күресе білсе, біздің сөйлеу мәдениетіміз де одан әрі дами түсер еді.

**Сіз не дейсіз?**

Кісімен сөйлескенде оның жүзіне сыпайылықпен назар сап, айтайын деген ойын сабырмен тыңдап, асықпай, сөзінің аяғын күткен дұрыс. Сөйлесіп тұрғанда мән бермеу, теріс айналу, сағатқа қарау, шыдамсыздану әдепсіздікке жатады. Өзгелердің сөзіне рұқсатсыз араласпау керек. Қажет болғанда, “ғапу етіңіз, сөзіңізді бөлемін” деп барып, айту керек. Келіспейтін жағдайда шыдамдылықпен тыңдап, пікіріңді орнықты, дәлелмен сабырлы жеткізе білу керек.

**Сіз не дейсіз?**

Әркім өзінің басындағы ойларын басқаға айтып, түсіндіру үшін оған лайықты сөз таба білуге тиісті. Егерде ондай сөз таба алмаса, ол ой иесіне де шала, түсініксіз болып қалады. Яғни, ойдың дамуы сөйлеудің дамуымен өте тығыз байланысты. Адам мәдениетті болуы үшін үнемі сөйлеу мәдениетін жетілдіріп отырауы керек.

**Сіз не дейсіз?**

Тіл – адамдардың түсінісу, сөйлесудегі басты құралы. Адамдар тіл арқылы бір‑бірімен пікір алысып, өзара ұғынысып қана қоймай, бірігіп еңбек етуге, сыйластықпен өмір сүруге ұмтылады.

**Сіз не дейсіз?**

Материалдық мәдениет те, рухани мәдениет те тілден көрініс тауып отырады. Мәдениеттің қай-қайсы болмасын, ұлттық мәнділікке жатады. Оның ұлттық сипаты әр халықтың ақиқат дүниені тілі арқылы өзіндік көзбен көруіне байланысты болады. Тіл – адам мен ақиқат дүниені жалғастырушы буын.

**Сіз не дейсіз?**

Қазақтардың жартысы немесе 4 млн. қазақ ана тілін білмейді деу де пәлендей дерегі жоқ нигилизмге жол ашудың бір түрі. Қазақ тілінің демографиялық тірегі ауыл екені рас. Қалада тұрақты тұратын қазақтардың 20 пайыз екенін шамалауға болады. Тіпті сол қала қазақтары түгелге жуық ана тілін білмейді дегеннің өзінде олардың жалпы саны 1,5 млн. шамасында. Ал Республикада күллі қазақтың жартысы (4 млн.) қазақша білмейді деген сөздің ақиқатқа келмейтініне көз жеткізу қиын емес. Қазақтың тең жартысы ана тілінен мақұрым қалған деген алыпқашты сөз – оның болашағын жоққа шығаратындай тілдік нигилизм тудыратын әңгіме.

**Сіз не дейсіз?**

Біздің өмір сүріп отырған ортамыз, соның ішінде тілдік ортамыздың дені саламатты, жемісті, өнімді, әртүрлі зиянды қоспалардан таза, жаңару мен жаңғыруға, рухани түлеуге жарамды болуға тиіс.

Тілдің саламаттылығы өзімізге байланысты. Болашақ буын үшін оны таза сақтап, ғасырлар бойы жиналған байлықтан шашау шығармай, аманатын жеткізу – қасиетті борышымыз.

**Сіз не дейсіз?**

Халықтың дәстүрлі антропонимдік жүйесінде «нәзіктік», «әдемілік», «әсемдік», «тазалық», «пәктік» т.б. эстетикалық талғамы, этикалық ұғымдары ең алдымен қыздардың есімдерінен айқын аңғарылады. Олардың ырғағы *Жібек, Баян, Әйгерім, Әлия, Мәншүк* тәрізділер когнитивтік санада прецедентті феноменге айналған.

Ал *Жанна, Гуля, Роза* т.б. есімдер мәдени-ұлттық дәстүрмен байланысы жоқ, одан қол үзген. Ономастикадағы дәстүр жалғастығы мен сабақтастығының үзілмеуін мәдени-ұлттық дәстүрдің әрі қарай дамуы, өрістеуі, ұлтжандылыққа қызмет етуі, тіл экологиясының шұғылданатын негізгі мәселелерінің бірі болмақ.